Tvo opin golfmót Norðuráls á Garðavelli um helgina Golfklúbburinn Leynir og Norðurál halda tvo opin golfmót um helgina á Garðavelli á Akranesi . Fyrra mótið er svokallað Miðnætur-Shotgun og fer fram annað kvöld . Leikfyrirkomulag er punktakeppni með forgjöf en ræst verður út af öllum teigum kl. 20 . Seinna mótið fer fram á sunnudaginn og er leikfyrirkomulag Texas scramble þar sem tveir leika saman í liði . Ræst verður út frá kl. 08 - 13 . Glæsileg verðlaun eru í boði á báðum mótum og þá verða nándarverðlaun á öllum par 3 holum Garðavallar . Skráning í mótin fara fram á vefnum www.golf.is